להרגיש שמנה, את לא זוכרת מה זה לכעוס על עצמך כשאת כועסת על אחרים, ואולי בגלל זה את יכולה להגיד שזה קל לאהוב את עצמך. רציתי להגיד לך שלעשות שינוי בעצמך זה בכלל לא קל, ולמרות שאני מתיימרת להיות ילדה חזקה אני בקושי מצליחה. אני מחליטה משהו ליום אחד וביום למחרת נשברת. מחליטה שמהיום אני יותר נחמדה לאנשים ויותר סבלנית ופחות מתפרצת, ויום למחרת כבר עושה בדיוק מה שהבטחתי שלא אעשה. מבטיחה לעצמי שממחר אני עושה כושר, עולה במדרגות ולא במעלית, אוכלת פחות שטויות, ואז רואה איזה בייגלה או עוגיות ואומרת לעצמי שהפעם אני אוותר לעצמי, שממחר, שיהיה בסדר גם אם אני אשבר. את ילדה חזקה, אני זוכרת. מעניין איך גורמים לעצמך להיות חזקה. ברגע שיש לך אהבה עצמית ואת מרגישה בטוחה בעצמך, את גם עומדת בהבטחות שאת מציבה לעצמך כי את מלאה בכוח. אבל כשמערערים לך את הביטחון וגורמים לך להרגיש הכי קטנה, פתאום מתחילים הדכאונות והמחשבות הרעות, ואת לאט נחלשת. רציתי להגיד לך שאני אוהבת אותך ואני רוצה שתחזרי. אני רוצה שתבואי יותר, שתראי את עצמך, שתעבירי לי קצת מהכוח שיש לך, מהאהבה. קחי ממני את הביקורתיות שהופכת למטרד, קחי ממני את